Выгвозера

Выгвозера, Выгвозерскае вадасховішча (руск.: Вы́гозеро) — возера ў Расіі, у Сегежскім раёне Карэліі. Плошча паверхні 1159 км². Найбольшая глыбіня 18 м. Ваганні ўзроўню вады на працягу года да 1 м. Пераўтворана ў вадасховішча ў 1933 годзе ў час будаўніцтва Беламорска-Балтыйскага канала. Праз возера працякае рака Выг (упадае Верхні Выг, выцякае Ніжні Выг). Вадасховішча выкарыстоўваецца ў мэтах суднаходства і энергетыкі. Каля Выгвозера знаходзіцца горад Сегежа. Зноскі Літаратура Беларуская энцыклапедыя: У 18 т. Т. 4: Варанецкі — Гальфстрым / Рэдкал.: Г. П. Пашкоў і інш. — Мн. : БелЭн, 1997. — Т. 4. — 480 с. — 10 000 экз. — ISBN 985-11-0035-8. — ISBN 985-11-0090-0 (т. 4). — С. 303.